पाएं अपने शहर की ताज़ा ख़बरें और फ्री ई-पेपरडाउनलोड करें
पिता ने नाबालिग बेटी की शादी गांव से इसलिए नहीं की क्योंकि गांव में लोग शिकायत कर देते। इसलिए घर से शादी नही करते हुए बेटी के मामा के यहां पहुंचे लेकिन प्रशासन की टीम ने पहुंचकर नाबालिग की शादी रोक दी। चाइल्ड लाइन की सूचना पर दो परियोजना टीमों ने प्रयास किया तो बालिका वधु बनने से नाबालिग बच गई।
चाइल्ड लाइन नंबर 1098 पर सूचना मिली कि भौंती थाना क्षेत्र के देवरी गांव निवासी पिता अपनी 13 साल की बेटी का विवाह शुक्रवार को पाठ खेरा गांव में उसके मामा के यहां से कर रहा है। सूचना मिलने पर जिला कार्यालय द्वारा परियोजना अधिकारी पिछोर अरविंद तिवारी और परियोजना अधिकारी शिवपुरी ग्रामीण केशव गोयल को सूचना कर जांच कर कार्रवाई के निर्देश दिए गए। परियोजना अधिकारी केशव गोयल ने जब सेक्टर पर्यवेक्षक और स्थानीय कार्यकर्ता से विवाह आयोजन के संबंध में जानकारी ली तो पता चला कि रात में पुलिस टीम गांव में आई थी,जिसके बाद से लड़की के माता- पिता और उसके मामा का परिवार रात में ही घर से कहीं चले गए।
बालिका के मामा के घर ताला लगा है। अन्य परिवार वालों को समझाया गया तो उन्होंने भरोसा दिलाया कि अब उनके यहां विवाह आयोजन नहीं किया जाएग। पिछोर परियोजना अधिकारी अरविंद तिवारी, सामाजिक कार्यकर्ता हरनाम सिंह तोमर ने स्थानीय आंगनवाड़ी कार्यकर्ताओं के साथ देवरी गांव में दूसरी बार जाकर देखा तो लड़की और उसके माता- पिता घर पर मिले। टीम ने जब परिजनों को समझाया कि जिले में विवाह आयोजनों पर रोक है, लड़की की उम्र भी कम है, इसलिए अभी इसका विवाह नहीं कर सकते।
अब 18 की उम्र में करेंगे विवाह: तब परिजनों ने लिखित वचन दिया कि अब वे उसका विवाह 18 वर्ष की उम्र पूरी होने तक नहीं करेंगे। टीम ने जब लड़की के पिता से पूछा कि मामा के यहां से विवाह क्यों करना चाह रहे थे। तो उसने बताया कि गांव के लोग शिकायत करेंगे,इसलिए उसके मामा के यहां से विवाह करने का मन बनाया था। हमें क्या पता था कि वहां भी पुलिस आ जाएगी। कुल मिलाकर 2 नाबालिग बालिका वधु बनने से बच गई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn